Ben Cruachan
A Ben Cruachan egy Skóciában található hegycsúcs, Argyll és Bute megye északi részén, Oban városától keletre helyezkedik el, a Cruchan Erőmű és víztározója körzetében. A Skót-felföld középső részének egyik legjellegzetesebb csúcsa.

Földrajza, elnevezése 

A Ben Cruachan az ún. Cruachan-patkó hegyei közül a legmagasabb. A félkör alakban elhelyezkedő nyolc hegy egy főgerincen és két mellékgerincen található, utóbbiak alkotják a patkó két szárát dél felé nézve, körbezárva a Cruachan-völgyben lévő víztározót. A szóban forgó csúcs a patkó nyugati részén található, rajta kívül a hegyláncon van még egy másik munro, a Stob Diamh, illetve egy corbett, a Beinn a' Bhuiridh, a többi csúcs nem rendelkezik elég relatív magassággal az osztályozáshoz. A hegylánc körül kiterjedt völgyek vannak, északról a Loch Etive keleti oldalából elágazó Noe-völgy (Glen Noe) határolja, amelynek délre kinyúló mellékvölgyei a Cruachan-patkó hegycsúcsai közé ékelődnek. Keletről a Glas-völgy (Coire Glas) és a Chreachainn-völgy (Coire Chreachainn) villás alakú kettőse a Stob Diamh és Beinn a' Bhuiridh oldalaira kúszik fel. Délre a Loch Awe északnyugati kinyúlása határolja a hegyláncot, ebben a szorosban található az A85-ös út, amely Crianlarich és Oban között fut.

Nevének eredete 

Nevének jelentése a "kúp alakú hegy csúcsa", a gael "cruach" "halom, kerek hegy" szóból származik. Egy legenda szerint a hegyen egy istennő élt, aki a fiatalság kútját őrizte, és amelynek vizéből ő maga is fiatal maradt. Egyszer azonban elaludt, a víz kifolyt, és megalkotta a Loch Awe elnyúló vízfelületét. Az istennő, megfosztva az örök életet adó víztől, megöregedett, és átváltozott Cailleach Bheur-ré, ami öregasszony vagy viharok boszorkánya jelentéssel bír, egy másik legenda szerint a többi isten haragudott meg rá, és azok változtatták át a Cailleach-á.

A Cruachan Erőmű 

A csúcstól délkeletre, a Cruachan-völgyben található a Cruachan víztározó, amely 316 méter hosszú gátjával a táj egyik szembeszökő eleme. A víztározót a Cruachan Erőmű beruházásának részeként alakították ki 1959 és 1965 között, ez volt a világ első nagyobb hidroelektromos erőműve, ahol a vizet vissza lehetett pumpálni a felső víztározóba. A hidroelektromos erőművek a tengerszint feletti magasságot kihasználva két vízfelülettel operálnak. A magasabban fekvő víztározóból az alacsonyabban fekvőbe terelik a vizet, miközben turbinákat pörgetnek meg, ezzel elektromos áramot termelve. Hasonlóan a Sloy Erőműhöz, a felső itt is egy víztározó, az alsó pedig egy természetes tó, ez esetben a Loch Awe. Itt azonban nem a felszín felett lévő csöveken engedik a vizet, hanem az egész komplexum a Ben Cruachan belsejében, a hegy gyomrában található.

A Cruachan Erőmű abból a szempontból is különleges, hogy lehetőség van a lezúdult vizet ugyanazokkal a turbinákkal visszapumpálni a víztározóba. Amikor II. Erzsébet 1965-ben megnyitotta, ez volt a világ legnagyobb eséssel rendelkező, megfordítható forgású turbinákkal dolgozó hidro-elektromos erőműve. A víz esése, vagyis a két vízfelület tengerszintben mért különbsége 396 méter, a hegy belsejében található négy turbina 440 megawatt áramot képes termelni.

Az első túrázók 

A legtöbb hegy esetében nehéz pontosan megállapítani első megmászásának időpontját, de a Ben Cruachan nagyon jellegzetes tájelem, és több mint 1100 méteres magasságával már messziről látni. Az egyik első olyan hegyről van szó, amelyről még a középkorból is maradt fenn írásos említés. A skótok első nemzeti irodalmi figurája, John Barbour a 14. század végén írta meg I. Róbert királyról szóló verses elbeszélését, amelyben megemlíti a Cruachan nevét. A The Bruce című munka egyik fejezete a Brander-átjáró és környékét taglalja, és Crechanben néven említi a Ben Cruachant.

A hegy tehát a többi skót csúcshoz viszonyítva már elég korán a köztudatba került, és a modern kor beköszöntével egyre többen említették meg útleírásaikban, nemcsak utazók, hanem tudósok is. Bár nem tudni biztosan, hogy járt-e a csúcson, de John Lightfoot botanikus 1777-ben kiadott növényrendszertani könyvében megemlíti. Skócia egy másik jellegzetes csúcsának, a The Cobblernek a meghódítója, John MacCulloch szintén járt a hegyen. Az ő beszámolója alapján afelől nincs kétség, hogy valóban megmászta a hegyet, viszont ő nem közöl pontos kronológiai adatokat, így csak annyit lehet megállapítani, hogy 1811 és 1821 között járt ott valamikor. A Ben Lomondhoz képest óriásinak nevezte a hegyet, és részletesen leírja, hogy meddig lehet ellátni a csúcsról.

MacCullochot legalább egy évtizeddel megelőzte John Leyden, aki már 1800-ban járt a csúcson. Leyden a gael nyelvet tanulmányozta, és forrásokat gyűjtött a Skót-felföldről, de a hegy az ő érdeklődését is felkeltette, és miután a Loch Awe szigeteit végigjárta hajóval, elhatározta, hogy megmássza a csúcsot egyedül. Az ő expedícióját tekintik a hegy első meghódításának.

A túra leírása 

A Leyden által leírt útvonal a ma is leginkább népszerű ösvény, csak a Cruachan-patak ma nem egy üres völgyben, hanem a gáttal felduzzasztott Cruachan víztározóban végződik. A gát bal oldalán lévő lejtőn kell felkapaszkodni, ahol egy létre vezet fel a gát tetejére. A víztározó nyugati oldalán vezet egy makadámút, amin szinte teljesen a tó másik végéig kell menni, itt található a Dearg-völgy (Coire Dearg), amely nyugati irányban, meredeken felvisz a Lochain-átjáróig (Bealach an Lochain). Leyden leírása is ezt a gerincet említi, ezen található déli irányban az alacsonyabb Meall Cuanail csúcsa, északra pedig maga a Ben Cruachan. Az átjáró túloldala meredeken zuhan a Bhachaill-völgybe (Coire a' Bhachaill). A gerincen északra haladva lehet elérni a Ben Cruachan csúcsát.

Megjegyzések

Jegyzetek

Források 
 https://web.archive.org/web/20151116003906/http://www.walkhighlands.co.uk/argyll/ben-cruachan.shtml 
 Townsend, Chris: Scotland [World Mountain Ranges], Milnthorpe, Cumbria, Cicerone, 2010. 152-156. 
 Mitchell, Ian R.: Scotland's Mountains before the Mountaineers, Edinburgh, Luath Press Limited, 2013. 52., 55-59.

További információk 

 https://web.archive.org/web/20151123041339/http://www.faclair.com/index.aspx?Language=en (angol-gael szótár) 
 http://www.ordnancesurvey.co.uk/resources/historical-map-resources/gaelic-placenames.html (az Ordnance Survey által kiadott szótár, amely a különböző gael eredetű földrajzi neveket sorolja fel) 
 http://www.ceantar.org/Dicts/MB2/index.html (Alexander MacBain által szerkesztett gael etimológiai szótár) 
 https://web.archive.org/web/20151211122054/http://www.climbthemunros.co.uk/ben_cruachan.php (információ a csúcsról) 
 https://web.archive.org/web/20151202104810/http://www.secretscotland.org.uk/index.php/Secrets/CruachanPowerStation (összefoglaló a Cruachan Erőműről) 
 http://www.engineering-timelines.com/scripts/engineeringItem.asp?id=1006 (összefoglaló a Cruachan Erőműről) 

Skócia hegyei, hegységei
A Ben Cruachan egy Skóciában található hegycsúcs , Argyll és Bute megye északi részén , Oban városától keletre helyezkedik el , a Cruchan Erőmű és víztározója körzetében . A Skót-felföld középső részének egyik legjellegzetesebb csúcsa . Földrajza , elnevezése A Ben Cruachan az ún . Cruachan-patkó hegyei közül a legmagasabb . A félkör alakban elhelyezkedő nyolc hegy egy főgerincen és két mellékgerincen található , utóbbiak alkotják a patkó két szárát dél felé nézve , körbezárva a Cruachan-völgyben lévő víztározót . A szóban forgó csúcs a patkó nyugati részén található , rajta kívül a hegyláncon van még egy másik munro , a Stob Diamh , illetve egy corbett , a Beinn a' Bhuiridh , a többi csúcs nem rendelkezik elég relatív magassággal az osztályozáshoz . A hegylánc körül kiterjedt völgyek vannak , északról a Loch Etive keleti oldalából elágazó Noe-völgy ( Glen Noe ) határolja , amelynek délre kinyúló mellékvölgyei a Cruachan-patkó hegycsúcsai közé ékelődnek . Keletről a Glas-völgy ( Coire Glas ) és a Chreachainn-völgy ( Coire Chreachainn ) villás alakú kettőse a Stob Diamh és Beinn a' Bhuiridh oldalaira kúszik fel . Délre a Loch Awe északnyugati kinyúlása határolja a hegyláncot , ebben a szorosban található az A85-ös út , amely Crianlarich és Oban között fut . Nevének eredete Nevének jelentése a " kúp alakú hegy csúcsa " , a gael " cruach " " halom , kerek hegy " szóból származik . Egy legenda szerint a hegyen egy istennő élt , aki a fiatalság kútját őrizte , és amelynek vizéből ő maga is fiatal maradt . Egyszer azonban elaludt , a víz kifolyt , és megalkotta a Loch Awe elnyúló vízfelületét . Az istennő , megfosztva az örök életet adó víztől , megöregedett , és átváltozott Cailleach Bheur-ré , ami öregasszony vagy viharok boszorkánya jelentéssel bír , egy másik legenda szerint a többi isten haragudott meg rá , és azok változtatták át a Cailleach-á . A Cruachan Erőmű A csúcstól délkeletre , a Cruachan-völgyben található a Cruachan víztározó , amelyméter hosszú gátjával a táj egyik szembeszökő eleme . A víztározót a Cruachan Erőmű beruházásának részeként alakították kiésközött , ez volt a világ első nagyobb hidroelektromos erőműve , ahol a vizet vissza lehetett pumpálni a felső víztározóba . A hidroelektromos erőművek a tengerszint feletti magasságot kihasználva két vízfelülettel operálnak . A magasabban fekvő víztározóból az alacsonyabban fekvőbe terelik a vizet , miközben turbinákat pörgetnek meg , ezzel elektromos áramot termelve . Hasonlóan a Sloy Erőműhöz , a felső itt is egy víztározó , az alsó pedig egy természetes tó , ez esetben a Loch Awe . Itt azonban nem a felszín felett lévő csöveken engedik a vizet , hanem az egész komplexum a Ben Cruachan belsejében , a hegy gyomrában található . A Cruachan Erőmű abból a szempontból is különleges , hogy lehetőség van a lezúdult vizet ugyanazokkal a turbinákkal visszapumpálni a víztározóba . Amikor II. Erzsébetben megnyitotta , ez volt a világ legnagyobb eséssel rendelkező , megfordítható forgású turbinákkal dolgozó hidro-elektromos erőműve . A víz esése , vagyis a két vízfelület tengerszintben mért különbségeméter , a hegy belsejében található négy turbinamegawatt áramot képes termelni . Az első túrázók A legtöbb hegy esetében nehéz pontosan megállapítani első megmászásának időpontját , de a Ben Cruachan nagyon jellegzetes tájelem , és több mintméteres magasságával már messziről látni . Az egyik első olyan hegyről van szó , amelyről még a középkorból is maradt fenn írásos említés . A skótok első nemzeti irodalmi figurája , John Barbour a század végén írta meg I. Róbert királyról szóló verses elbeszélését , amelyben megemlíti a Cruachan nevét . A The Bruce című munka egyik fejezete a Brander-átjáró és környékét taglalja , és Crechanben néven említi a Ben Cruachant . A hegy tehát a többi skót csúcshoz viszonyítva már elég korán a köztudatba került , és a modern kor beköszöntével egyre többen említették meg útleírásaikban , nemcsak utazók , hanem tudósok is . Bár nem tudni biztosan , hogy járt-e a csúcson , de John Lightfoot botanikusben kiadott növényrendszertani könyvében megemlíti . Skócia egy másik jellegzetes csúcsának , a The Cobblernek a meghódítója , John MacCulloch szintén járt a hegyen . Az ő beszámolója alapján afelől nincs kétség , hogy valóban megmászta a hegyet , viszont ő nem közöl pontos kronológiai adatokat , így csak annyit lehet megállapítani , hogyésközött járt ott valamikor . A Ben Lomondhoz képest óriásinak nevezte a hegyet , és részletesen leírja , hogy meddig lehet ellátni a csúcsról . MacCullochot legalább egy évtizeddel megelőzte John Leyden , aki márban járt a csúcson . Leyden a gael nyelvet tanulmányozta , és forrásokat gyűjtött a Skót-felföldről , de a hegy az ő érdeklődését is felkeltette , és miután a Loch Awe szigeteit végigjárta hajóval , elhatározta , hogy megmássza a csúcsot egyedül . Az ő expedícióját tekintik a hegy első meghódításának . A túra leírása A Leyden által leírt útvonal a ma is leginkább népszerű ösvény , csak a Cruachan-patak ma nem egy üres völgyben , hanem a gáttal felduzzasztott Cruachan víztározóban végződik . A gát bal oldalán lévő lejtőn kell felkapaszkodni , ahol egy létre vezet fel a gát tetejére . A víztározó nyugati oldalán vezet egy makadámút , amin szinte teljesen a tó másik végéig kell menni , itt található a Dearg-völgy ( Coire Dearg ) , amely nyugati irányban , meredeken felvisz a Lochain-átjáróig ( Bealach an Lochain ) . Leyden leírása is ezt a gerincet említi , ezen található déli irányban az alacsonyabb Meall Cuanail csúcsa , északra pedig maga a Ben Cruachan . Az átjáró túloldala meredeken zuhan a Bhachaill-völgybe ( Coire a' Bhachaill ) . A gerincen északra haladva lehet elérni a Ben Cruachan csúcsát . Megjegyzések Jegyzetek Források https://web.archive.org/web/20151116003906/http://www.walkhighlands.co.uk/argyll/ben-cruachan.shtml Townsend , Chris : Scotland [ World Mountain Ranges ] , Milnthorpe , Cumbria , Cicerone , Mitchell , Ian R. : Scotland's Mountains before the Mountaineers , Edinburgh , Luath Press Limited , , További információk https://web.archive.org/web/20151123041339/http://www.faclair.com/index.aspx?Language=en ( angol-gael szótár ) http://www.ordnancesurvey.co.uk/resources/historical-map-resources/gaelic-placenames.html ( az Ordnance Survey által kiadott szótár , amely a különböző gael eredetű földrajzi neveket sorolja fel ) http://www.ceantar.org/Dicts/MB2/index.html ( Alexander MacBain által szerkesztett gael etimológiai szótár ) https://web.archive.org/web/20151211122054/http://www.climbthemunros.co.uk/ben_cruachan.php ( információ a csúcsról ) https://web.archive.org/web/20151202104810/http://www.secretscotland.org.uk/index.php/Secrets/CruachanPowerStation ( összefoglaló a Cruachan Erőműről ) http://www.engineering-timelines.com/scripts/engineeringItem.asp?id=1006 ( összefoglaló a Cruachan Erőműről ) Skócia hegyei , hegységei